《题石子溪亭》
宋代·李新

怪事年来一秃翁，懒能挥涕谢途穷。
归心岂但杜鹃劝，官味正嫌玄酒浓。
枯叶展开蚕命老，山花飞尽蝶家空。
愿从春社田塍饮，内史而今要治聋。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。